hotchpotch/miracl-hf-unified huggingface dataset:
Mcheri
Micheri ni miti ya jenasi "Prunus", na nusujenasi "Cerasus". Matunda yao huitwa cheri. Kuna spishi nyingi za micheri, lakini mbili tu hupandwa sana katika Ulaya na Asia na pia katika Amerika, Australia na Afrika ya Kaskazini-magharibi: mcheri mtamu ("Prunus avium") na mcheri mchachu ("P. cerasus").
Mlozi
Mlozi ni mti mdogo wa jenasi "Prunus" (nusujenasi "Amygdalus") katika familia Rosaceae. Matunda yake hayana jina, lakini lozi au badamu ni jina la kokwa ya tunda. Asili ya mti huu ni Mashariki ya Kati na Asia ya Kusini, lakini sikuhizi unapandwa kila mahali katika kanda za nusutropiki.
Mtende (mti)
Mitende ni miti mikubwa ya jenasi "Phoenix" katika familia Arecaceae. Matunda huitwa matende.
Asili ya miti hii ni ukanda kutoka Visiwa vya Kanari kupitia Afrika ya Kaskazini na Asia ya Kusini mpaka Malaysia na Uchina Kusini.
Mti unaojulikana sana ni mtende wa kawaida na mti huu hupandwa sana katika oasisi za majangwa ya Afrika na Asia na pembezoni kwa majangwa haya.
Mitende ni maarufu katika utamaduni wa Waisraeli na Waarabu. Injili ya Yohane 12:12-19 inataja matawi ya miti hiyo kwamba yalitumika kumshangilia Yesu alipoingia Yerusalemu kwa mara ya mwisho. Ndiyo sababu hadi leo matawi hayo yanatafutwa sana na Wakristo kwa maandamano ya Jumapili ya matawi, wiki moja kabla ya Pasaka.
Spishi nyingine humea katika vinamasi na misitu ya mikoko.
2Pac Live
2Pac Live ni albamu ya ukumbini iliyotolewa na rapa Tupac Shakur. Albamu ilitolewa mnamo tar. 6 Agosti, 2004 na studio ya Koch Records na hii ndiyo albamu ya ukumbini ya Shakur.
Live at the House of Blues (Tupac Shakur)
Tupac: Live at the House of Blues lilikuwa tumbuizo la mwisho kurekodiwa la hayati 2Pac. Albamu ilikorekowa mnamo tar. 4 Julai, 1996 na kisha kutolewa mnamo 2005, miaka 9 baada ya kifo chake kunako mwaka wa 1996. Albamu imebeba vibao vikali kama vile "Hit 'Em Up", "2 of Amerikaz Most Wanted" na "So Many Tears". Tangu kutolewa kwake, albamu imeuza nakala zaidi ya milioni na kutunukiwa hadhi ya Platinum.
Ndani ya albamu kuna marapa kama vile Snoop Dogg, Tha Dogg Pound, Nate Dogg, na Outlawz.
Toleo la DVD pia linapatikana, lina tamasha zima na nyongeza ya toleo zima la video kama vile "California Love", "To Live & Die in LA", "Hit 'Em Up", "How Do You Want It" na "I Ain't Mad at Cha".Miziki ya video
The Prophet: The Best of the Works
The Prophet: The Best Of The Works ni jina la kutaja albamu ya hayati Tupac Shakur. Albamu ilitolewa mnamo mwaka wa 2003 kupitia studio ya Death Row Records. Albamu ina nyimbo kadhaa kutoka katika albamu ya "All Eyez on Me", "" na "".
Tupac: Resurrection (kibwagizo)
Tupac: Resurrection ilitolewa na Amaru Entertainment kama kibwagizo cha filamu ya makala kuhusu Tupac ya mwaka wa 2003. "" ilipata kuchaguliwa katika sherehe za Tuzo za Academy. Ina rekodi kadhaa zilizowahi kutolewa na 2Pac, ikiwa ni pamoja na "Death Around the Corner" kutoka katika "Me Against the World", "Secretz of War" kutoka katika "Still I Rise", Holler If Ya Hear Me kutoka katika "Strictly 4 My N.I.G.G.A.Z." na "Rebel of the Underground" kutoka katika "2Pacalypse Now"; na mistari kadhaa ya 2Pac ambayo haikutolewa hapo awali na zimepangwa upya kwenye nyimbo mpya kama vile "Ghost", "One Day at a Time", na "Runnin (Dying to Live)".
Albamu imeenda kuuza nakala zaidi ya 420,000 na kupata hadhi ya platinum katika wiki yake ya kwanza. Eminem ametayarisha sehemu nyingi za albamu hii. Wimbo wa "Runnin (Dying to Live)" ulishinda tuzo ya Top Soundtrack Song of the Year kwenye sherehe za 2005 ASCAP Rhythm & Soul Music Awards. Albamu ina wasanii kama vile The Notorious B.I.G., Eminem, 50 Cent, Outlawz, na Digital Underground. "Intro", "Ghost", "Death Around The Corner", "Bury Me A G" and "Str8 Ballin'" hazikuwepo katika filamu hii, lakini zimeonekana katika albamu.
Imeuza nakala 1,666,335 huko nchini Marekani kwa mwaka wa 2011.
Kandamseto
Kandamseto au kanda-iliyofanywa-mseto ni ainasafu ya jina lililotolewa kwa ajili ya nyimbo mchanganyiko zilizorekodiwa katika muundo wa sauti.
Kandamseto, ambayo kikawaida hutumika kama jaribio la kimuziki kwa muandaaji wake, inaweza kupangwa kutoka katika orodha ya nyimbo anazozipenda, hadi mseto wa dhana ya nyimbo zinazofungamana na fasihi au hali ya kutaka kitu kile ambacho mlewanga anataka kusikiliza. Kandamseto, nayo huhesabiwa kama sehemu ya utamaduni wa hip hop.
The Rose, Vol. 2
The Rose, Vol. 2 ni jina la kutaja albamu ya mwaka wa 2005 yenye mtindo wa ushairi wa Tupac Shakur. Albamu hii imeshehena muundo halisi wa sanaa ya ushairi wa rekodi za muziki wa Tupac, wengine ni wanaojulikana ni pamoja na Ludacris na Bone Thugs n Harmony. Mashairi ya Tupac yamenukuliwa, kuimbwa au imetumika kama kivutio kwa ajili ya kila wimbo wa katika albamu hii.
Hii ni albamu ya pili ya Tupac yenye mashairi ambayo yamewahi kutolewa; ya kwanza, "The Rose that Grew from Concrete", ina mashairi ya Tupac ambayo yanasikika na kuimbwa na waimbaji wengine wa muziki.
The Prophet Returns
2Pac - The Prophet Returns ni jina la kutaja albamu yenye mkusanyiko wa nyimbo za Tupac Shakur. Albamu ilitolewa mnamo mwaka wa 2005 kupitia studio za Death Row Records na Koch Records.
Beginnings: The Lost Tapes 1988–1991
Beginnings: The Lost Tapes 1988–1991 ni jina la kutaja albamu ya msanii wa rekodi za muziki wa hip hop kutoka nchini Marekani, 2Pac. Albamu ilitolewa baada ya kifo chake - mnamo tar. 12 Juni, 2007 kupitia studio za Koch Records. Awali albamu ilitolewa mnamo tar. 18 Aprili, 2000 katika muundo wa bootleg, chini ya jina la "The Lost Tapes: Circa 1989", lakini mauzo yake yalisimamishwa mara moja kutokana na tatizo la ukiukaji wa hatimiliki.
Albamu ilitayarishwa na mmoja wa wanakundi la Digital Underground, Chopmaster J, "Beginnings..." ni mkusanyiko wa nyimbo zake za mwanzoni kabisa, ilitengenezwa kabla Shakur hajaanza kuifanyia kazi albamu yake ya kwanza, "2Pacalypse Now". 
CD Universe walieleza ya kwamba "uimbaji wa Shakur na maudhui ya mashairi yake ni kumbukumbu ya waimbaji waliotamba mwisho/mwanzoni mwa miaka ya 1980s/1990 kama kina Big Daddy Kane na Rakim" kuliko hata nyimbo zake mwenyewe 2Pac za baadaye. Jason Birchmeier wa Allmusic alikubali ya kwamba rapa huyu anaonekana "kuvutia zaidi hapa, shaka hakuna, lakini hata hivyo mzito kidogo na anagezea". Birchmeier nae pia alieleza yake ya kwamba "kuna jambo hapa kidogo kuliko lile fuvu la mashine ya utayarishaji wa biti".
Mnavunavu
Mnavunavu au mzabibu-bata ("Physalis peruviana") ni mmea au kichaka katika familia Solanaceae ambao unapanda mara nyingi juu ya mimea mingine au egemeo lolote. Matunda yake yalikayo huitwa manavunavu. Kaliksi, ambayo imeunda na sepali, izungashia tunda kama kibofu. Kama tunda likiiva, kaliksi inakauka. Tunda bivu lina rangi ya manjano na ladha maalum tamu. Asili ya mnavunavu ni Peru, Kolombia na Ekuador lakini sasa hupandwa Afrika ya Kusini na Mashariki, Australia, Nyuzilandi na visiwa kadhaa vya Pasifiki.
Nothing but Trouble (kibwagizo)
Nothing But Trouble ni jina la kibwagizo rasmi kwa ajili ya filamu ya mwaka wa 1991 yenye jina sawa.
Juice (kibwagizo)
Juice ni jina la kutaja kibwagizo cha igizo la filamu ya uhalifu iliyotoka mwaka wa 1992, "Juice". Kilitolewa mnamo tar. 31 Desemba, 1991 kupitia studio za MCA Records na hasa humu kuna ngoma za hip hop tu. Kibwagizo hiki kilipata mafanikio, kwa kushika #17 kwenye chati za Billboard 200 na #3 kwenye chati za Top R&B Albums na kuingiza vibao vikali ninne kwenye chati "Uptown Anthem", "Juice (Know the Ledge)", "Don't Be Afraid" na "Is It Good to You". "Juice" ilituzwa hadhi ya dhahabu na RIAA mnamo Machi 4, 1992.
Poetic Justice (kibwagizo)
Poetic Justice ni kibwagizo kwa ajili ya filamu ya mwaka wa 1993 "Poetic Justice". Kibwagizo hiki kilitolewa mnamo tar. 29 Juni, 1993, kupitia studio za Epic Records/Epic Soundtrax na ina mchanganyiko wa vibao vya hip hop na contemporary R&B. Albamu ilipata mafanikio, kwa kushika nafasi ya 23 kwenye chati za Billboard 200 na ilitunukiwa Dhahabu na RIAA mnamo Agosti 25, 1993.Kibao maalumu chenye asili ya Amerika Kusini:
Janet Jackson-"Again"
Above the Rim (kibwagizo)
Above the Rim: The Soundtrack ni kibwagizo rasmi kwa ajili ya filamu iliyotoka 1994 yenye jina sawa na kibwagizo. Kibwagizo hiki kilitolewa na Death Row na Interscope Records mnamo Machi 22, 1994, hasa ilitayarishwa na Suge Knight. Dr. Dre alikuwa kama matayarishaji msimamizi wa mradi.
Ali Baba na Wezi Arobaini
Ali Baba na Wezi Arobaini ni kisa kimoja katika mkusanyiko wa hadithi katika kitabu cha Alfu Lela U Lela (Usiku Elfu na Moja).
Katika kisa hiki Ali Baba ni mkazi maskiniwa mji mmoja nchini Uajemi anayedumisha maisha yake kwa kukusanya kuni msituni na kuibeba sokoni juu ya punda zake. Siku moja anaona kundi la majambazi msituni; anajificha na kuwatazama hao majambazi wanaokaribia na kusimama mbele ya miamba mikubwa. Hapo anamsikia kiongozi wao kutamka maneno "Sesam ujifungue!" halafu uwazi kama mlango unafunguka katika mwamba, majambazi wanaingia na mlango unafungwa. Baada ya muda mlango unafunguka tena, majambizi wanatoka nje na kiongozi anatamka maneno "Sesam ujifunge!" - kumbe uwazi katika mwamba unfungwa tena.
Baada ya kuondoka kwa kundi la majambazi Ali Baba anaenda kwa sehemu alipoona uwazi na kusema maneno aliyosikia. Mlango unafunguka na Ali Baba anayeingia ndani anaona pango kubwa katika mwamba linalojaa mifuko ya dhahabu, almasi na pesa pamoja na bidhaa nyingi yenye thamani. Ali Baba anabeba kiasi cha dhahabu kwake nyumbani na kuionyesha kwa mke wake.
Kwa bahati mbaya kaka yake Ali Baba anatambua ya kwamba mdogo wake amekuwa tajiri. Akimwuliza Ali Baba anamwambia siri yake. Huyu kaka anaamua kuchukua dhahabu pia anaenda pangoni lakini wakati wa kuondoka amesahau neno lile. Anafungwa ndani ya pango hadi majambazi wanarudi wanaomwua na kuacha maiti pangoni.
Ali Baba anamtafuta kaka anapata maiti na kuichukua nyumbani kwa mazishi. Majambazi wakirudi wanatambua kuna mtu mwingine anayejua siri yao wanaenda mjini kumtafuta. Lakini Morgiana mtumwa wa kakaye Ali Baba ni binti hodari sana, anatambua majambazi na kufaulu kuwaua wote mahali wanapojificha hadi kumwua kiongozi wao kwa kisu.
Sasa Ali Baba ni tajiri. Anamshukuru Morgiana kwa kumpa uhuru na kumwoza kwa mwanawe.
Baharia Sindbad
Baharia Sindbad (pia: Sinbad; Kar. السندباد البحري as-Sindibād al-baḥri; Kaj.: سندباد Sandbād) ni jina la baharia na mshujaa wa hadithi kadhaa katika mkusanyiko wa fasihi ya Kiarabu unaopatikana katika kitabu cha Alfu Lela U Lela (Usiku Elfu na Moja). Katika hadithi hizi Sindbad ni mtu wa mji wa Basra (Iraki ya leo) wakati wa Ukhalifa wa Waabbasi na hasa khalifa Harun al-Rashid.
Hadithi ya Sindbad zinasimulia habari za safari zake saba kwenye bahari upande wa mashariki wa Afrika na kusini za Asia. Katika safari hizi anakutana na maajabu mengi, madubwana na kupita kwenye hatari nyingi.
Edward Moss
Edward Moss (amezaliwa tar. 11 Julai 1977) ni mwigizaji wa filamu na mchekeshaji kutoka nchini Marekani. Anafahamika zaidi kwa kuigiza na kucheza kama hayati Michael Jackson kwenye filamu na vipindi vya TV. Awali alikuwa anafanya katika kampuni ya McDonald's mwanzoni mwa miaka ya 1990, ambapo wafanyakazi wenzake walikuwa wakimwambia kama anafanana sana na mwimbaji Michael Jackson; hivyo basi Moss akaingia katika shindano la kutafuta watu wenye vipaji na kubahatika kushinda, na kadiri muda unavyokwenda, ameamua kujitafutia riziki yake kwa kujifanya kama Jackson.
Joto Hasira
Joto Hasira ni jina la kutaja wimbo ulioimbwa na kutungwa na msanii wa muziki wa Bongo Flava kutoka nchini Tanzania - Lday Jay Dee. Wimbo huu ameshirikiana na Professor Jay. Ndani yake anaonekana kupiga vijembe wale watu wanaopenda kujivutia upande wao tu na kusahau wengine. Haiwezekani leo tunapata raha pamoja, lakini ikija shida uanze mbio.
Mnavu
Mnavu au mnafu ("Solanum nigrum") ni mmea katika familia Solanaceae. Kwa kawaida huu ni mmea wa pori, lakini unapandwa mahali pengi katika Afrika ya Mashariki. Mingi ya mimea ya pori ina sumu, matunda mabichi hasa. Kula kwa beri bichi na mara nyingi majani pia kunaweza kusababisha kifo cha watoto na mifugo. Lakini aina za mnavu zinazopandwa zinaweza kuliwa baada ya kuzipika. Majani huuzwa kwa jina la manavu. Matunda mabivu yanaweza kuliwa kwa kawaida bila kupikwa, aina zenye matunda mekundu au yenye rangi ya machungwa hasa (rangi ya kawaida ni nyeusi).
Kuna spishi nyingine, "Solanum americanum", ambayo imewasilishwa katika Afrika na ambayo inafanana sana na "S. nigrum". Watu wengi hawawezi kulinganua spishi hizi na mbili zote huitwa mnavu. Hata "S. americanum" hulika.
Carlos Mencia
Ned Arnel Mencía (amezaliwa tarehe 22 Oktoba 1967) ni mwigizaji wa filamu na mchekeshaji kutoka nchini Marekani.
Jeff Foxworthy
Jeffrey Marshall "Jeff" Foxworthy (amezaliwa tar. 6 Septemba 1958) ni mwigizaji wa filamu na mchekeshaji kutoka nchini Marekani.
Omar Gooding
Omar M. Gooding (amezaliwa tar. 19 Oktoba 1976) ni mwigizaji wa filamu na mchekeshaji kutoka nchini Marekani.
Ashton Kutcher
Christopher Ashton Kutcher (amezaliwa tar. 7 Februari 1978) ni mwigizaji wa filamu na mchekeshaji kutoka nchini Marekani.
John Tartaglia
Jonathan Nicholas "John" ""Tartaglia"' (amezaliwa tar. 16 Februari 1978) ni mwigizaji wa filamu na mchekeshaji kutoka nchini Marekani.
Carlos Alazraqui
Carlos Jaime Alazraqui (amezaliwa tar. 20 Julai 1962) ni mwigizaji wa filamu na mchekeshaji kutoka nchini Marekani.
Christina Ricci
Christina Ricci (amezaliwa tar. 12 Februari 1980) ni mwigizaji wa filamu na mchekeshaji kutoka nchini Marekani.
Peter Dinklage
Peter Hayden Dinklage (amezaliwa tar. 11 Juni 1969) ni mwigizaji wa filamu na mchekeshaji kutoka nchini Marekani.
Lombardo Boyar
Lombardo Boyar (amezaliwa tar. 1 Desemba 1973) ni mwigizaji wa filamu na mchekeshaji kutoka nchini Marekani.
Patrick Warburton
Patrick John Warburton (amezaliwa tar. 14 Novemba 1964) ni mwigizaji wa filamu na mchekeshaji kutoka nchini Marekani.
Mbu
Mbu ni wadudu wadogo wa nusuoda Nematocera katika oda Diptera (yaani “wenye mabawa mawili”). Kwa asili jina hili limetumika kwa wadudu wa familia Culicidae, lakini kwa sababu spishi nyingi za Nematocera hazina majina ya Kiswahili, “mbu” linapendekezwa kama jina kwa Nematocera wote. Nusuoda nyingine ya Diptera, Brachycera, inashirikisha nzi na jamaa wao. Spishi ndogo za Nematocera huitwa usubi au visubi.
Diptera wote wana mabawa mawili tu yaliyopo kwa mesotoraksi. Mabawa ya nyuma ya asili yamepunguzika na kubadilika kuwa virungu (halteres) ambavyo vinasaidia mdudu ajue mkao wake na mabadiliko ya mwelekeo (kama aina ya gurudumu tuzi). Vipapasio vya Nematocera ni virefu kiasi na vina mapingili mengi kuliko Brachycera. Madume ya spishi nyingi zinabeba nywele nyingi juu ya vipapasio. Sehemu za kinywa za mbu zimetoholewa kwa kufyunza. Mara nyingi zinaweza kudunga, k.m. katika spishi zinazofyunza damu.
Spishi za mbu zinazojulikana sana ni zile ambazo hufyunza damu. Ni majike ambao wanafyunza damu, kwa sababu lazima wakuze mayai. Madume na spishi nyingine za mbu hufyunza mbochi au utomvu. Mbu waladamu hurithisha magonjwa mara nyingi, k.m. malaria (spishi za anofelesi ("Anopheles")), homanyongo, homa ya vipindi, chikungunya (spishi za "Aedes") na matende (spishi za kuleksi ("Culex")).
Lava wa spishi nyingi zaidi huishi katika maji ambapo hula viani, bakteria na vijidudu wengine. Lava waambua ngozi mara nne kabla ya kuwa bundo. Akikomaa bundo aelea juu ya maji au apanda juu ya mmea wa maji na mdumili atoka.
Gridlock'd (kibwagizo)
Gridlock'd ni kibwagizo rasmi kwa ajili ya filamu iliyoongozwa na Vondie Curtis-Hall - "Gridlock'd". Kibwagizo kilitolewa mnamo 28 Januari 1997 kupitia studio ya Interscope Records. Imeuza nakala 150,500 katika wiki yake ya kwanza na kuingia moja kwa moja katika nafasi ya #1 kwenye chati za Billboard 200, ikaporomoka hadi nafasi ya pili katika wiki iliyofuata na bado inashikiriia nafasi yake ya ""US Albums: Biggest drops from the Top 3"" - Top 20 14th pamoja na kuporomoka kwake kutoka nafasi ya pili hadi ya 14 katika wiki yake ya tatu.
Albamu ilitunukiwa hadhi ya Dhahabu na RIAA miezi miwili mbele, kwa kuuza nakala 500,000 copies.
Gang Related (kibwagizo)
Gang Related ni cd maradufu ya sauti iliyotolewa kama kibwagizo cha kwa ajili ya filamu ya "Gang Related". Albamu ilitolewa mnamo tar. 7 Oktoba, 1997, chini ya studio ya Death Row Records na Priority Records. Albamu ina vibao 4 kutoka kwa mwigizaji msanii msaidizi kutoka katika filamu hii, Tupac Shakur. Albamu ilishika nafasi ya #2 kwenye chati za Billboard Top 200, na #1 kwenye chati za Billboard Top R&B/Hip-Hop Albums chart.
Baadaye ikatunukiwa hadhi ya Platinum x2 na RIAA. Kibwagizo hiki na vingine viwili (Above The Rim) na (Gridlock'd) vilitolewa na Death Row ikiwa kama kifurushi chenye seti ya CD 4 zilizoitwa The Death Row Archives [The Soundtracks]. Albamu pia inamwonesha rap ya mara ya kwanza ya rapa kutoka Kansas City, Missouri - Tech N9ne.
A 2Pac Tribute: Dare 2 Struggle
A 2Pac Tribute: Dare 2 Struggle ni jina kutaja albamu iliyotolewa kwa lengo la kumuenzi kioo cha muziki wa hip hop hayati Tupac Shakur.
Dr. Mutulu Shakur (baba asiyemzazi wa Tupac) alitoa albamu hii kama kumbukumbu ya miaka 35 ya kuzaliwa kwa Tupac na maadhimisho ya miaka kumi ya kufa kwake. Albamu umeshirikisha marapa mbalimbali walio jela na wengine wa nje, ikiwa ni pamoja na watoto wa Mutulu Shakur, Mopreme Shakur na Nzingha, vilevile Outlawz, TQ, Slick, Imaan Faith na T-Jay. Awali ilitungwa kabla kuuawa Tupac 1996, wakati yeye na Mopreme walipoenda kumtembelea baba yao jela na kuandika "Thug Code" kwa lengo la kujaribu kupunguza vitendo vya kihuni.
Makaveli &amp; Dillinger Don't Go 2 Sleep
Makaveli & Daz Dillinger Don't Go 2 Sleep - Tha EP ni albamu ya kutaja nyimbo mchanganyiko iliyotolewa na Makaveli na Daz Dillinger. Albamu hii ina nyimbo nane. Kuna matoleo mengine mawili ya (bootleg) ambayo pia ni EP, lakini toleo halisi lina nyimbo nane tu. Albamu ilitolewa mnamo tar. 24 Desemba, 2001 kupitia studio ya D.P.G. Recordz. Albamu zilirekodiwa katika studio za Death Row Records kati ya mwaka wa 1995-96 kwa ajili ya mradi wa Tupac na Boot Camp Clik "One Nation". Baadaye wakati Daz ameondoka Death Row, amekwiba baadhi ya nakala kuu ya kiasi cha nyimbo za Tupac ambazo hazijatolewa, baadhi zinaweza kusikika katika albamu hii ya EP. Wimbo pekee ambao umeachwa bila kuguswa na Daz ni "They Don't Give a Fucc About Us", lakini hizo nyingine alifanya remixi zake na kujiingiza kwenye nyimbo ambamo awali hakuwepo.
Foligno
Foligno ni mji wa wilaya ya Perugia, mkoa wa Umbria, nchini Italia.
Una wakazi 58363 katika eneo la kilometa mraba 263.77.
Diglosia
Diglosia (kutoka neno la Kiingereza lenye asili ya Kigiriki linalomaanisha "lugha mbili") ni hali inayotokea mahali ambapo kuna aina mbili za lugha moja, kila lahaja ikitumika kwa mahitaji maalumu. Kwa mfano lugha ya Kiarabu: kuna aina mbili za lugha hiyo moja:
Clube de Regatas do Flamengo
Clube de Regatas do Flamengo ni klabu ya kandanda yenye makao yake katika mji mkuu wa Rio de Janeiro nchini Brazil.
Flamengo hii ilianzishwa 1 Septemba 1895,na ni moja kati ya timu kubwa nchini brazil yenye mashabiki wengi karibu milioni 39 kutokana na mafanikio ya yake.
Kiasili klabu ya flamengo huvaa jezi zenye rangi nyekundu na nyeusi,bukta nyeupe na soksi nyeusi. Na pia hutumia uwanja wa maracana kama uwanja wa nyumbani wenye uwezo wa kubeba karibu watu 78,800 na ni uwanja mkubwa kuliko viwanja vyote nchini brazil.
Kwa sasa flamengo inatumia uwanja wake mdogo kwa kipindi cha mpito unaoitwa Ilha Do Urubu.
Moja ya kitu muhimu ambacho klabu ya flamengo wanajivunia licha kuchukua makombe mengi ni moja ya timu kati ya tano ambazo hazijawahi kushuka daraja,ni pamoja na Santos, Sao Paolo , Chapecoense, Cruzeiro Na Flamengo yenyewe.
Wapinzani Wakubwa Wa Timu Ya Flamengo Ni Fluminese, Botafogo na Vasco Da Gama.
Mwingi wa Habari
Mwingi wa Habari ni jina la kutaja albamu ya kwanza ya msanii wa muziki wa hip hop kutoka nchini Tanzania - P. the MC. Albamu ilitolewa kupitia studio za Tattoo Records na Bongo Records. Albamu ilianza kufanyiwa harakati za uuzaji mnamo tar. 18 Oktoba, 2013.
Katika albamu hii amepata kushirikisha wasanii wengine wa hip hop na Bongo Flava kutoka Tanzania, ikiwa ni pamoja na Cianah, Mansu L, Nikki Mbishi, Songa, One the Incredible, 10 Kiraka, na Maulo na wengine wengi. Katika albamu hii, kuna nyimbo zimefanywa kuchukuliwa sampuli kutoka katika nyimbo za manguli wa muziki kutoka nchini Tanzania ikiwa ni pamoja na sauti kutoka kwa hayati Marijani Rajabu na Remmy Ongala. Hakika ni mapinduzi makubwa katika hali ya kufanya sampuli ya nyimbo zingine.
Julius Nyaisangah
Julius Nyaisangah (1 Januari 1960 - 20 Oktoba 2013) alikuwa mtangazaji maarufu wa redio na televisheni kutoka nchini Tanzania. Alifahamika zaidi kwa jina lake la kifupi kama Anko J. Awali alifanyakazi RTD, Radio One, na mwisho kabisa alikuwa mkurugenzi wa Abood Media Co. Limited. Nyaisangah alifariki dunia kwa tatizo la shinikizo la damu na sukari mnamo tar. 20 Oktoba 2013 huko mjini Morogoro, Tanzania. Ameacha mjane na watoto wa tatu.
Orodha ya lugha za Ethiopia
Orodha hii inaorodhesha lugha za Ethiopia:
Fioretti
Fioretti (kwa Kiitalia maana yake ni Maua Madogo, yaani Visimulizi Bora) ni kitabu maarufu kuhusu Fransisko wa Asizi na wenzake kilichotafsiriwa mwishoni mwa karne ya 14 kutoka kile cha Kilatini Actus beati Francisci et sociorum eius, kinachodhaniwa kuwa kiliandikwa na Ugolino Brunforte (1262 hivi – 1348 hivi).
Ingawa hakizingatiwi sana kama chanzo cha kihistoria, kimekuwa na sifa kuliko vitabu vingine juu ya mtakatifu huyo, kwa uzuri mkubwa upande wa lugha na usanii katika kusimulia. Ni kama manukato yanayotuvutia kwenye roho na utakatifu wa Fransisko, aliyekwishakufa toka siku nyingi, hivi kwamba anakumbukwa kwa mbali lakini kwa namna ya kupendeza zaidi. Miaka iliyopita imechuja ujumbe wake, ambao hivyo unang’aa kwa namna ya pekee katika kitabu hicho kilichosisitiza jinsi Fransisko alivyofanana na Yesu, wazo lililokazwa na Wafransisko wote wa karne XIV.
Kitabu kilimuongoza Roberto Rossellini mwaka 1950 kutoa filamu "Francesco, giullare di Dio" (“Fransisko, Msanii wa Mungu”) akishirikiana na Federico Fellini.
Kilitumika pia kutunga libretto ya opera ya Olivier Messiaen iliyoitwa "Saint-François d'Assise".
Ngano za Wenzi Watatu
Ngano za Wenzi Watatu (kwa Kilatini "Legenda trium sociorum") ni kitabu muhimu zaidi kati ya vile visivyo rasmi vilivyoandikwa katika karne XIII kuhusu Fransisko wa Asizi. Kina sura 18.
Kwa muda mrefu kilidhaniwa kuandikwa na wenzi watatu wa mtakatifu huyo, Anjelo, Leo na Rufino, hivyo wakati mwingine kilipewa kipaumbele.
Kadiri ya mtazamo huo, miaka ishirini baada ya kifo cha Fransisko hamu ya kujua habari zake ilikuwa imeongezeka ndani na nje ya shirika. Ndiyo sababu wakati wa mkutano mkuu wa mwaka 1244 mtumishi mkuu mpya aliagiza ndugu wote walete kwa maandishi kumbukumbu yoyote waliyonayo juu yake. Kutokana na agizo hilo kitabu hicho kilitungwa katika miaka 1241-1247 kikaitwa “Ngano za Wenzi Watatu”. Kinategemea sana kitabu cha Yohane wa Perugia lakini kinatia mkazo zaidi juu ya Fransisko mwenyewe na kuonyesha njia ya kuongoka na kufanana na Kristo ambayo aliifuata na ambayo inawafaa wote.
Kumbe wataalamu wengine leo wanakiona kimeathiriwa na vitabu vya Thoma wa Celano na hata vya Bonaventura wa Bagnoregio juu ya Fransisko, hivyo wanasema kiliandikwa baadaye.
Makabila ya Israeli
Makabila 12 ya Israeli (kwa Kiebrania בני ישראל, Bnai Yisraʾel, yaani Wana wa Israeli) waliunda taifa la lugha ya Kisemiti katika Mashariki ya Kati, wakiishi katika sehemu kubwa ya nchi ya Kanaani kati ya karne ya 15 KK na karne ya 6 KK), halafu wakawa wanaitwa Wayahudi na Wasamaria.
Biblia inaeleza kuwa makabila hayo yalitokana na wana wa kiume 12 wa babu Yakobo, bin Isaka na mjukuu wa Abrahamu. Ni Yakobo aliyepewa kwanza jina la Israeli.
Majina ya watoto hao na ya makabila yaliyotokana nao ni: Reubeni (babu), Simeoni (babu), Lawi (babu), Yuda (babu), Dan (babu), Naftali (babu), Gad (babu), Asheri (babu), Isakari (babu), Zebuluni (babu), Yosefu (babu) (wazao waligawanyika katika makabila mawili, kutokana na watoto wake Manase (babu) na Efraim (babu)), Benyamini (babu).
Kadiri ya Mwa 25:19-34, Rebeka alimzalia Isaka watoto pacha wenye sura na silika tofauti, Esau na Yakobo. Wa kwanza analaumiwa hasa kwa kupuuzia baraka ya Mungu iliyokuwa haki ya kifunguamimba: kwa sahani ya dengu alikubali kukosa neema zile zote alizojitwalia Yakobo kwa imani yake (Eb 12:16-17).
Mwa 27 inasimulia jinsi Yakobo, akifundishwa na mama yake, alivyoweza kubarikiwa na baba. Ingawa uongo wake haukubaliki (Hos 12:3-5), Mungu alithibitisha baraka ya Isaka kadiri ya desturi yake ya kumpendelea mdogo: hivyo Yakobo, aliyekimbia nchi yake ana fimbo tu, alirudi miaka ishirini baadaye ana wake 4, watoto 11 na mifugo wengi ajabu (Mwa 32). Kabla hajaingia nchi yake Mungu alishindana naye usiku kucha akalazimika kumbariki na kumtajia jina jipya, Israeli.
Kama kawaida ya mitara, kulikuwa na upendeleo na wivu. Hasa Yosefu alichukiwa na kaka zake wote, ingawa alikuwa mnyofu hata kuwasimulia ndoto zake za ajabu (Mwa 37:2-11). Kijicho na chuki vilifikia hatua ya kuwafanya watamani kumuua. Walipopata nafasi walifanya njama, ingawa si wote. Mwisho uamuzi ukawa kumuacha hai lakini kumuuza kama mtumwa kwa wafanyabiashara walioelekea Misri (Mwa 37:12-36). Lakini katika maovu ya binadamu Mungu akazidi kushughulikia taifa lake teule. Hivyo Yosefu akawa mfano wa Yesu ambaye alichukiwa bure tu akauawa msalabani kwa wokovu wa wadogo zake wakosefu.
Mwa 39 inaonyesha jinsi Yosefu alivyozidi kumtiii Mungu na kukwepa dhambi. Hivyo baada ya majaribu mbalimbali akatukuzwa kuwa liwali wa Farao kwa nchi yote, hasa kwa usimamizi wa akiba ya chakula (Mwa 41:1-49) kwa ajili ya miaka saba ya njaa aliyotabiri. Kadiri ya mpango wa Mungu njaa hiyo ikawalazimisha kaka zake waje kumuinamia, naye hakulipa kisasi; halafu, kama vile alivyotafsiri ndoto mbalimbali, aliwafafanulia maana ya matukio ya maisha yao katika mpango wa Mungu: kwamba ndiye aliyemtuma Misri kusudi awaokoe (Mwa 45:1-15).
Mwa 46:1-7 inasimulia Yakobo na wazawa wake wote, jumla wanaume 70, walivyohamia Misri (miaka ya 1700 KK). Lakini hawakusahau nchi waliyoahidiwa na Mungu: ndiyo sababu Yakobo na Yosefu walidai waapiwe kuwa watakuja kuzikwa kwao (Mwa 49:29-50:26). Kabla ya kufa Yakobo aliwabariki watoto wake 12 na kwa namna ya pekee Yuda ambaye atatawala moja kwa moja (Mwa 49:8-12).
Wataalamu wanafikiri baraka hiyo inaeleza hali ya makabila hayo wakati ilipoandikwa.
Karne ya 15 KK
Karne ya 15 KK (= kabla ya Kristo) ni kipindi cha miaka mia kuanzia tarehe 1 Januari 1500 KK na kuishia tarehe 31 Desemba 1401 KK.
Taa ya Alladin
Taa ya Aladin ni kisa kimoja kati ya hadithi ya mkusanyiko wa fasihi wa Alfu Lela U Lela.
Aladdin ni kijana anayeambiwa na mchawi fulani kumchukulia taa ya mafuta kutoka pango moja. Mchawi anajaribu kumdangaya Aladdin kwa hiyo Aladdin hampi taa anapeleka kwake nymbani. Wakati mamake anataka kusafisha taa na kuisugua jinn mmoja mkuba anatoka katika taa. Huyu jinn anapaswa kumtii yeyote anayesugua taa na kuwita kwa njia hii.
Kwa msaada wa jinn Aladdin anakuwa mtajiri na kumwoa binti wa sultani. Baadaye mchawi anarudi akitaka kujipatia taa lakini kwa msada wa jinn Aladin anamshinda na kuishi kwa furaha pamoja na mkewe.
Kichocho
Kichocho (pia schistosomiasis au bilharzia) ni ugonjwa ambao minyoo midogo ya aina ya schistosoma inaingia mwilini na kusababisha mwasho wa ngozi katika viungo mbalimbali, homa, udhaifu na baada ya muda damu katika kinyesi na maumivu tumboni. Minyoo ya aina ya Schistosoma inaendelea kwa hatua zifuatazo:
Kwa hiyo maisha ya Schistosoma na nafasi ya maambukizi huhitaji:
Kwa hiyo njia ya kuambukizwa ni kuingia katika maji yenye konokono walioambukizwa. Siku hizi karibu kila ziwa au bwawa katika Afrika huwa na hatari ya kichocho; hatari inapungua katika mito yenye mwendo wa maji au katika sehemu ya maziwa makubwa ambako kuna pwani pana ya mchanga bila mimea iliyo chakula cha konokono.
Taratibu wa kukinga dhidi ya maradhi haya ni pamoja na upatakanaji wa maji safi na upungufu wa idadi ya konokono. Katika maeneo ambako maradhi yanaambukiza zaidi, makundi ya watu wengi wanaweza kutibiwa kwa wakati mmoja, kwa kuwapa mara moja kwa mwaka dawa iitwao praziquantel. Utaratibu huo unakusudia kupunguza idadi ya watu wanaoambukizwa na kwa hivyo kupunguza kuenezwa kwake maradhi yenyewe.
Praziquantel ni dawa inayopendekezwa na Shirika la Afya Duniani kwa ajili ya wale wanaojulikana kuambukizwa..
Ugonjwa na kidusia chake vilitambuliwa mara ya kwanza mwaka 1851 na tabibu Mjerumani Theodor Bilharz alipochunguza maiti katika hospitali moja mjini Kairo, nchini Misri . Kwa hiyo ugonjwa umejulikana pia kwa jina la Bilharzia.
Studio ya kurekodia
Studio ya kurekodia ni mahali palipoandaliwa kwa kurekodi sauti hasa muziki. Studio za aina hii hutawaliwa na watu binafsi au mara nyingi na makampuni ya kurekodia yanayouza rekodi kama DVD au CD za muziki. Studio ndogo zinatumiwa pia na wanamuziki wanaotaka kuwa na kumbukumbu ya binafsi au kuuza rekodi zao wenyewe. Hapa watumiaji wanalipa kodi fulani kwa masaa ya matumizi.
Studio ya kurekodia inahitaji jengo au vyumba vyenye ujarabati sauti yaani aina za hami zinazozuia sauti na makelele ya nje kufika ndani.
Ndani ya studio kuna sehemu mbili
Fundi sauti anatumia mitambo yake kupokea sauti na kuibadilisha kwa ajili ya rekodi za kuuzwa kwa kusahihisha marudio sauti, mahadhi na kadhalika; pia anaweza kufupisha rekodi au kuunganisha rekodi mbalimbali.
Chanzo (mto)
Chanzo cha mto ni mahali ambako mto huu unaanza. Mara nyingi ni chemchemi yaani mahali ambako maji yaliyokusanyika chini ya ardhi yanatoka nje na kuonekana kwenye uso wa ardhi.
Kwa mito mingine inaweza kuwa mahali ambako mito miwili inaungana na watu wameamua kupatazama kama mto mpya unaanza hasa kama mito asilia haina tofauti sana katika ukubwa wao kwa hiyo haiwezekani kusema mto mmoja unaingia katika mto mwingine. Mfano ni mto Weser katika Ujerumani.
Chanzo cha mto ni pia mahali ambako mto unatoka katika ziwa kwa mfano mto wa Naili unapotoka katika Ziwa Viktoria.
Siegfried &amp; Roy
Siegfried Fischbacher & Uwe Ludwig Horn (amezaliwa tar. 1939 / 1944) ni wasanii wa mazingaombwe kutoka nchini Ujerumani waliokuwa mashuhuri kutokana na maonyesho yao huko Marekani mjini Las Vegas yaliyotembelewa na watazamaji zaidi ya milioni 25. Walikuwa mashuhuri hasa kutokana na michezo yao pamoja na chui milia weupe uwanjani.
Yai
Yai ni njia ya wanyama jinsi wanavyozaa kama vile ndege, reptilia, samaki na wadudu wengi. Mayai ya mamalia na wanyama wengine kadhaa hukua ndani ya mwili, katika uterasi kwa kawaida.
Ni seli kutoka na kiumbe jike ikiungana na seli ya dume ni chanzo cha kiumbe kipya au mtoto. Kwa wanayama kama mamalia wengi seli hii inaweza kubaki ndani ya mwili na kuendelea humo.
Kwa lugha ya kawaida ni seli ile cha chanzo pamoja na akiba ya lishe kwa ajili ya kipindi cha kwanza katika maisha ya kiumbe kipya inayotegwa na mnyama nje ya mwili ili kiumbe kipya au mtoto aendelee huko hadi yuko tayari kutoka kwenye yai. Mayai huwa na ganda ya kulinda maisha mapya ndani yake.
Kutokana na kiwango cha proteini, mafuta na vitamini ya lishe ndani yake mayai hutafutwa kama chakula na wanyama na pia na binadamu.
Reubeni (babu)
Reubeni ni jina la mtoto wa kiume wa kwanza wa Yakobo Israeli na babu la kabila la Israeli lililoitwa kwa jina lake mwenyewe.
Simeoni (babu)
Simeoni ni jina la mtoto wa kiume wa pili wa Yakobo Israeli na babu la kabila la Israeli lililoitwa kwa jina lake mwenyewe.
Lawi (babu)
Lawi ni jina la mtoto wa kiume wa tatu wa Yakobo Israeli na babu la kabila la Israeli lililoitwa kwa jina lake mwenyewe.
Mtu maarufu zaidi wa kabila hilo ni Musa. Kutoka kwa kaka yake Haruni walitokea makuhani halali wa Israeli, waliosaidiwa na Walawi wengine katika kuendesha ibada.
Yuda (babu)
Yuda ni jina la mtoto wa kiume wa nne wa Yakobo Israeli na babu la kabila la Israeli lililoitwa kwa jina lake mwenyewe.
Dan (babu)
Dan ni jina la mtoto wa kiume wa tano wa Yakobo Israeli na babu la kabila la Israeli lililoitwa kwa jina lake mwenyewe.
Naftali (babu)
Naftali ni jina la mtoto wa kiume wa sita wa Yakobo Israeli na babu la kabila la Israeli lililoitwa kwa jina lake mwenyewe.
Gad (babu)
Gad ni jina la mtoto wa kiume wa saba wa Yakobo Israeli na babu la kabila la Israeli lililoitwa kwa jina lake mwenyewe.
Asheri (babu)
Asheri ni jina la mtoto wa kiume wa nane wa Yakobo Israeli na babu la kabila la Israeli lililoitwa kwa jina lake mwenyewe.
Isakari (babu)
Isakari ni jina la mtoto wa kiume wa tisa wa Yakobo Israeli na babu la kabila la Israeli lililoitwa kwa jina lake mwenyewe.
Zebuluni (babu)
Zebuluni ni jina la mtoto wa kiume wa kumi wa Yakobo Israeli na babu la kabila la Israeli lililoitwa kwa jina lake mwenyewe.
Yosefu (babu)
Yosefu (kwa Kiebrania יוֹסֵף, Yossef au Yôsēp̄; kwa Kiarabu, kwa mfano katika Qur'an, jina hilo linaandikwa يوسف, Yūsuf) ni jina la mtoto wa kiume wa kumi na mmoja wa Yakobo Israeli na babu wa kabila mojawapo la Israeli lililoitwa kwa jina lake mwenyewe, au kwa kawaida zaidi liligawanyika pande mbili: kabila la Manase na kabila la Efraimu kufuatana na majina ya watoto wake wawili wa kiume.
Kama kawaida ya mitara, kulikuwa na upendeleo na wivu kati ya watoto wa Yakobo. Hasa Yosefu alichukiwa na kaka zake wote 10, ingawa alikuwa mnyofu hata kuwasimulia ndoto zake za ajabu (Mwa 37:2-11).
Kijicho na chuki vilifikia hatua ya kuwafanya watamani kumuua. Walipopata nafasi walifanya njama, ingawa si wote. Mwisho uamuzi ukawa kumuacha hai lakini kumuuza kama mtumwa kwa wafanyabiashara walioelekea Misri (Mwa 37:12-36).
Lakini katika maovu ya binadamu Mungu akazidi kulishughulikia taifa lake teule. Hivyo Yosefu akawa mfano wa Yesu ambaye alichukiwa bure tu, akauawa msalabani kwa wokovu wa wadogo zake wakosefu.
Mwa 39 inaonyesha jinsi Yosefu alivyozidi kumtiii Mungu na kukwepa dhambi. Hivyo baada ya majaribu mbalimbali akatukuzwa kuwa liwali wa Farao kwa nchi yote, hasa kwa usimamizi wa akiba ya chakula (Mwa 41:1-49) kwa ajili ya miaka saba ya njaa aliyotabiri itafuata.
Kadiri ya mpango wa Mungu njaa hiyo ikawalazimisha kaka zake waje kumuinamia, naye hakulipa kisasi; halafu, kama vile alivyotafsiri ndoto mbalimbali, aliwafafanulia maana ya matukio ya maisha yao katika mpango wa Mungu: kwamba ndiye aliyemtuma Misri kusudi awaokoe (Mwa 45:1-15).
Mwa 46:1-7 inasimulia Yakobo na wazawa wake wote, jumla wanaume 70, walivyohamia Misri. Lakini hawakusahau nchi waliyoahidiwa na Mungu: ndiyo sababu Yakobo na Yosefu walidai waapiwe kuwa watakuja kuzikwa kwao (Mwa 49:29-50:26).
Kabla ya kufa Yakobo aliwabariki watoto wake 12, akiwemo wa mwisho wao (Benyamini), na kwa namna ya pekee Yuda ambaye atatawala moja kwa moja (Mwa 49:8-12).
Yosefu ("Yusufu") anahesabiwa na Waislamu kama nabii (Qur'an, sura vi. 84, xl. 34), na kati ya manabii wote, habari za maisha yake tu zinachukua sura nzima Yusufu (sura) (sura xii.).
Benyamini (babu)
Benyamini ni jina la mtoto wa kiume wa kumi na mbili wa Yakobo Israeli na babu la kabila la Israeli lililoitwa kwa jina lake mwenyewe.
Mtu maarufu zaidi wa kabila hilo ni Mtume Paulo.
Kabila la Manase
Kabila la Manase ni nusu ya kabila la Yosefu; nusu ya pili inaitwa kabila la Efraimu. Jumla ya makabila ya Israeli ni 12, yanayotokana na watoto wa kiume 12 wa Yakobo Israeli.
Kadiri ya Kitabu cha Mwanzo, kabila hilo lilitokana na Manase, mmojawapo wa watoto wawili wa Yosefu. Mtoto wa pili aliitwa Efraimu, na ndiye asili ya nusukabila ya pili.
Kabila la Efraimu
Kabila la Efraimu ni nusu ya kabila la Yosefu; nusu ya pili inaitwa kabila la Manase. Jumla ya makabila ya Israeli ni 12, yanayotokana na watoto wa kiume 12 wa Yakobo Israeli.
Kadiri ya Kitabu cha Mwanzo, kabila hilo lilitokana na Efraimu, mmojawapo wa watoto wawili wa Yosefu. Mtoto wa kwanza aliitwa Manase, na ndiye asili ya nusukabila nyingine.
Kabila la Reubeni
Kabila la Reubeni ni mojawapo kati ya makabila ya Israeli ambayo kwa jumla ni 12, kutokana na watoto wa kiume 12 wa Yakobo Israeli.
Kabila la Simeoni
Kabila la Simeoni ni mojawapo kati ya makabila ya Israeli ambayo kwa jumla ni 12, kutokana na watoto wa kiume 12 wa Yakobo Israeli.
Kabila la Lawi
Kabila la Lawi ni mojawapo kati ya makabila ya Israeli ambayo kwa jumla ni 12, kutokana na watoto wa kiume 12 wa Yakobo Israeli.
Kabila la Yuda
Kabila la Yuda ni mojawapo kati ya makabila ya Israeli ambayo kwa jumla ni 12, kutokana na watoto wa kiume 12 wa Yakobo Israeli.
Mtu maarufu zaidi wa kabila hilo ni Yesu aliyekuwa mwana wa Bikira Maria, lakini alijulikana kama mtoto wa Yosefu wa ukoo wa mfalme Daudi na kwa hiyo wa kabila la Yuda.
Kabila la Dan
Kabila la Dan ni mojawapo kati ya makabila ya Israeli ambayo kwa jumla ni 12, kutokana na watoto wa kiume 12 wa Yakobo Israeli.
Kabila la Asheri
Kabila la Asheri ni mojawapo kati ya makabila ya Israeli ambayo kwa jumla ni 12, kutokana na watoto wa kiume 12 wa Yakobo Israeli.
Kabila la Gadi
Kabila la Gadi ni mojawapo kati ya makabila ya Israeli ambayo kwa jumla ni 12, kutokana na watoto wa kiume 12 wa Yakobo Israeli.
Kabila la Isakari
Kabila la Isakari ni mojawapo kati ya makabila ya Israeli ambayo kwa jumla ni 12, kutokana na watoto wa kiume 12 wa Yakobo Israeli.
Kabila la Zebuluni
Kabila la Zebuluni ni mojawapo kati ya makabila ya Israeli ambayo kwa jumla ni 12, kutokana na watoto wa kiume 12 wa Yakobo Israeli.
Kabila la Naftali
Kabila la Naftali ni mojawapo kati ya makabila ya Israeli ambayo kwa jumla ni 12, kutokana na watoto wa kiume 12 wa Yakobo Israeli.
Kabila la Yosefu
Kabila la Yosefu ni mojawapo kati ya makabila ya Israeli ambayo kwa jumla ni 12, kutokana na watoto wa kiume 12 wa Yakobo Israeli. Liligawanyika pande mbili: kabila la Manase na kabila la Efraimu.
Kabila la Benyamini
Kabila la Benyamini ni mojawapo kati ya makabila ya Israeli ambayo kwa jumla ni 12, kutokana na watoto wa kiume 12 wa Yakobo Israeli.
Nuktambili
Nuktambili au nukta pachaa ni alama ya uakifishaji. Ina nukta mbili zinazokaa moja juu ya nyingine (:). Inatumiwa katika sentensi kudokeza ya kwamba yale yanayofuata ni maneno kamili ya msemaji au nukuu. Menginevyo kuashiria yale yanayofuata kama ni mfano, orodha n.k.
Kalenda ya Kichina
Kalenda ya Kichina ni kalenda ya kidesturi inayoitwa pia kalenda ya Han. Inatumiwa nchini China na pia na watu wanaofuata utamaduni wa kichina penginepo duniani pamoja na Kalenda ya Gregori.
Mambo ya serikali na mipango ya kiuchumi hufuata kalenda ya Gregori. Lakini sikukuu za kidesturi zinafuata kalenda ya Kichina, kwa mfano mwaka mpya wa Kichina. Kalenda hii hutumiwa pia kwa kupanga tarehe za arusi, mazishi au kuhamia nyumba kwa sababu Wachina wengi huamini kuna tofauti kati ya siku za bahati nzuri na bahati mbaya.
Kalenda wa Kichina inafuata mwendo wa mwezi pamoja na mwendo wa jua kwa hiyo inaunganisha tabia za kalenda ya mwezi na kalenda ya jua.
Kwa kawaida mwaka mmoja huwa na miezi 12 lakini kuna pia miaka yenye miezi 13 - hii inatokea mara saba katika kila kipindi cha miaka 19. Kila mwezi unaanza kwenye siku ya mwezi mwandamu.
Muda wa mwaka wa kawaida ni siku 353 - 355. Kama ni mwaka una miezi 13, muda wake ni siku 383 - 385.
Mwaka mpya hutokea kati ya Januari 21 na Februari 21.
Murder Was the Case
Murder Was the Case ni jina la kutaja filamu na albamu ya kibwagizo kifupi cha mwaka wa 1994 ambacho kimechezwa na Snoop Doggy Dogg. Filamu hii yenye urefu wa dakika 18 iliongozwa na Dr. Dre na Fab Five Freddy ikiwa na wendo wa hadithi ya kifo cha Snoop Dogg na kufufuka kwake baada ya kuingia mkataba na Shetani. Jina la filamu linatokana na wimbo wa Snoop ambao upo katika albamu yake ya kwanza, "Doggystyle", ambao ulitoka mapema kabla ya filamu hii. Albamu ilishika nafasi ya kwanza kwenye chati za Billboard 200 mnamo Novemba 5, 1994 ikiwa na mauzo yapatayo 329,000 katika wiki yake ya kwanza na vilevile ilipata kutamba katika chati za albamu Top R&B/Hip-Hop.
Wiki iliyofuata ilikaa nafasi ya juu ikiwa imeuza nakala 197,000 na kupewa hadhi ya Dhahabu. Albamu ilitunukiwa hadhi ya platinum 2x ikiwa na mauzo ya nakala 2,030,000. Wimbo wa "What Would You Do" iliingizwa katika kibwagizo cha "Natural Born Killers" na kilipata kichaguliwa kwenye Grammy Award for Best Rap Performance by a Duo or Group katika sherehe za ugawaji wa tuzo hizo mnamo 1996. Albamu ilitolewa tena ikiwa na DVD ya ziada yenye video 3 mnamo 11 Julai, 2006.
Tupac Shakur alilipwa $200,000 na mmiliki wa Death Row Records Suge Knight kurekodi wimbo kwa ajili ya albamu hii. Wimbo ulirekodiwa, lakini haujatumika katika toleo halisi la kibwagizo. Udaku ulioenea kuhusu rekodi yenyewe ni kati ya "Pain" ambao baadaye ulikuja kutumika kwa ajili ya kibwagizo cha filamu ya Above The Rim, "High Til I Die Interscope Version", ambao baadaye ulitolea upya na kutumika kwa ajili ya albamu ya Sunset Park wakati 2Pac yupo katika studio ya Death Row Records, na Unreleased Version Of R U Still Down. R U Still Down ni sawa na toleo ambalo lilitolewa mnamo 1997 katika albamu ya 2Pac ya "R U Still Down". Hata hivyo, wimbo una biti tofauti, beti ya kwanza ambayo awali haikuwepo, kiitikio cha kike, na beti ya pili na tatu ambazo zimerekodiwa upya ambazo pia zinafanana kabisa na beti 1-2 ya kwenye toleo la albamu ya R U Still Down.
21 Jumpstreet
Who Got That Gangsta Shit"
Come When I Call
Woman to Woman
Dollaz & Sense
Eastside-Westside
Album - Billboard (North America)
Usufii
Usufii (kar. صوفی "sufi") pia tasawuf (kar. تصوف ) au Uislamu wa Kisufii ni tawi la Uislamu linalotafuta maarifa ya moyoni kuhusu ya Mungu na imani.
Wafuasi wa mwelekeo huu wanaweza kuitwa Sufii, Dervish au Fakir.
Wasufii wanaamini ya kwamba inawezekana kumkaribia Mungu katika maisha ya sasa kabla ya kifo wakielekea kuungana na nuru au roho ya Allah iwezekanavyo.
Wanakazia kutawala fikra na tamaa za kimwili na kuondoa kila kitu ndani ya nafsi kisicholingana na Mungu. Kwa njia hii walimu wao wanafundisha kuna uwezekano kuachana na nafsi kabisa na kusikia umoja na Mungu.
Wasufii wengi hukazia upendo wa Mungu na upendo kwa Mungu.
Kwa kukaribia shabaha hii Wasufii wengine wanafundisha maisha ya kuachana na dunia na tamaa na mambo yake yote. Hapo wanaweza kufanana na watawa katika dini nyingine kama vile Wakristo au Wahindu ingawa hawajui amri ya useja au kutooa.
Wasufii wengi wameungana katika jumuiya mbalimbali zinazoitwa "tarika" (kar. طريقة - "njia") na jumuiya hizi hufuata maagizo wa kiongozi (mara nyingi mwenye cheo cha sheikh) aliyeiunda.
Wanakutana kwa mazoezi ya kiroho na haya ni pamoja na dhikr (kumbukumbu kwa Mungu kwa njia ya kurudiarudia jina Allah au majina yake mengine), uimbaji na kucheza. Sehemu ya Wasufii wanatumia aina ya kucheza ambako kila mshiriki anazunguka kiduara.
Kati ya jumuiya makubwa ya Wasufi ni
Kati ya Wasufii waliokuwa mashuhuri ni wafuatao :Mazoezi ya Wasufi hazikubaliki na sehemu za Waislamu wengine. Wasufi wameshtakiwa kutembea nje ya Uislamu.
Hasa mielekeo makali kama Wahabiya au Salafiya imepinga Wasufii na kuwashambulia pale walipo na nguvu au mamlaka. Siku hizi nyumba na mikutano ya Wasufi zimeshambuliwa hasa nchini Pakistan.. Kiongozi wao Riaz Ahmed Gohar Shahi na vitabu vyake vimepigwa marufuku na wafuasi wanaojulikana wanakamatwa. .
Nchini Saudia wataalamu wa kidini wa serikali walitangaza Usufii kuwa shirk lakini miaka ya nyumba kuna taarifa ya nafasi kubwa zaidi kwa wafuasi wa Usufii kuwa na mikutano.
Nchini Uajemi (Iran) serikali inajaribu pia kuwafuata Wasufii kwa kufunga nyumba zao. .
Kinyume chake mkutano wa kimataifa wa wataalamu waislamu nchini Jordan ilitangaza mwaka 2005 kuwa Usufi ni tawi halali la Uislamu. .
Sufi
Sufi (kar. صوف "suf") ni jina kwa nyuzi laini kama pamba zinazotoka kwenye matunda ya msufi (miti ya jenasi "Bombax", "Ceiba" na "Rhodognaphalon").
Sufi hutumiwa kwa kujaza magodoro, kama kalafati kuziba nyufa kati ya mbao za mashua n.k. Haifai kwa kutengeneza nyuzi ndefu na vitambaa.
Mara nyingi neno hili latumiwa pia kwa kutaja sufu yaani manyoya ya kondoo.
Sufu
Sufu (pia: sufi, tazama pale; kutoka kar. صوف "suf") ni nywele manyoya laini za wanyama mbalimbali kama vile kondoo, mbuzi, ngamia, lama au sungura zinazofaa kusokotwa kuwa uzi ndefu kwa matumizi ya nguo au matandiko na blanketi.
Sufu ilianza kutumiwa kwa nguo tangu miaka 4000 KK na watu wamechagua wanyama wanaofaa na kuwafuga kwa tabia hii. Leo hii kiasi kikubwa kabisa cha sufu kinapatikana kutokana na kondoo. Nchi ya Australia ina kondoo nyingi duniani inazaa asilimia 30 za mahitaji ya sufu duniani.
Caselle Landi
Caselle Landi ni mji mdogo wa Italia uliopo kata katika mkoa la Lombardia. Kwa mujibu wa sensa iliyofanyika mnamo mwaka wa 2011, mji una wakazi wapatao 1,652 wanaoishi katika mji huu.
Ni karibu na Mto Po, 35 km kusini ya Lodi na 10 km kaskazini ya Piacenza.
Nightshift
"Nightshift" ni wimbo maarufu wa mwaka wa 1985 ambao uliimbwa na kundi zima la kina Commodores na vilevile jina la kibao ndiyo jina la albamu Nightshift. Wimbo ulitungwa kwa ajili ya manguli wa muziki Jackie Wilson na Marvin Gaye, wanamuziki maarufu wawili wa R&B ambao walifariki mwaka wa 1984.
Wimbo huu ndiyo wa kwanza kutamba kutoka kwa Commodores tangu safari ya kuondoka kwake Lionel Richie kutoka katika kundi hili. Pia ndiyo kibao kikubwa tangu kuondoka kwa Richie, imeshika nafasi ya tatu kwenye chati za Billboard Hot 100 na UK Singles Chart, na kuibuka nafasi ya kwanza kwenye chati za Hot Black Singles. Ijapokuwa bendi ilikuwa kinyume na studio yao katika kufanya maamuzi ya kutoa wimbo huu kama single, Ilishinda katika Grammy Award mnamo 1985 kwa ajili ya "Best Vocal R&B Performance by a Duo/Group".
Kina Commodores waliurekodi upya wimbo huu mwaka wa 2010, lakini safari hii uliimbwa kwa ajili ya hayati Michael Jackson.
Toleo la reggae la wimbo huu lilirekodiwa na Winston Groovy, huku mashairi yake yakibadilishwa na kuwa kama sehemu ya kumuenzi nguli wa muziki wa raggae hayati Bob Marley.
Mshindi wa Tuzo za Grammy na American Idol Fantasia alichukua sampuli ya wimbo huu na kuimbwa kwa ajili ya single yake mpya ya Lose to Win.
Po (mto)
Po ni mto mrefu zaidi nchini Italia, wenye urefu wa kilomita 652.
Unapita kaskazini mwa Italia kuanzia chanzo chake katika milima ya Alpi kuelekea mashariki hadi mdomo wake kwenye bahari ya Adria karibu na mji wa Venisi.
Beseni lake huwa na eneo la km² 71,000.
Unapitia mikoa minne: Piemonte, Lombardia, Emilia-Romagna, Veneto. Hapo unapita kwenye miji muhimu kama vile Torino na karibu na Milano.
Mdomo wake huishia kama delta.
Riali ya Zanzibar
Riali ya Zanzibar ilikuwa fedha halali iliyotolewa na Usultani wa Zanzibar kuanzia mwaka 1882 (1299 AH). Amri ya kuanzisha pesa hii ilitolewa na Sultani Barghash ibn Said ibn Sultan.
Ilipatikana kwa sarafu za riali 5, 2 1/2, 1, nusu na robo riali. Iligawiwa katika paisa 136.
Pamoja na riali, matumizi ya rupia ya Uhindi na Dolar ya Maria Theresia yalikuwa kawaida.
Mwaka 1908 Usultani (wakati ule ulikuwa tayari nchi lindwa chini ya Uingereza) uliacha riali na kutumia fedha ya rupia sawa na majirani kwenye bara yaani Afrika ya Mashariki ya Kijerumani na Afrika ya Mashariki ya Kiingereza.
Mwaka 1882 (AH 1299) sarafu za paisa 1 na riali ¼, ½, 1, 2½ na 5 zilipelekwa nchini. Paisa ilikuwa sarafu ya shaba. Riali ndogo zilikuwa za fedha na sarafu za riali 2½ na 5 za dhahabu.
Lambo la Magenge Matatu
Lambo la Magenge Matatu ni lambo kubwa nchini China katika eneo la magenge matatu ya mto Changjiang (Yangtse). Ni kati ya malambo makubwa kabisa duniani ikizalisha kiasi kikubwa cha nguvu ya umememaji kati ya malambo yote (22,250 megawati).
Lambo lilikamilishwa mwaka 2008 kwa shabaha ya kuzuia mafuriko, kuzalisha umeme, kuendeleza uchukuzi, ufugaji samaki, utalii, kuhifadhi mazingira ya asili, kuboresha mazingira, kuhamisha wakazi katika maeneo ya ustawishaji, kupeleka maji kutoka sehemu ya kusini kwenda sehemu ya kaskazini na kumwagilia maji mashamba.
Sehemu ya juu ya ukingo wa maji ya bwawa ina urefu wa mita 3,035, maji baada ya kulimbikizwa katika hali ya kawaida ni yanakuwa na kina cha mita 175. Bwawa la maji la mradi huo linaweza kulimbikiza jumla ya mita za ujazo bilioni 39.3. Bwawa huwa na urefu wa kilomita 600 hadi mji wa Chongqing.
Mtu wa kwanza wa kuleta hoja la kujenga lambo hapa alikuwa Sun Yat-sen raisi wa kwanza wa China. Serikali za China na wakati wa vita pia Japan walifanya mipango ya ujenzi.
Katika miaka ya 1980 mradi ulianzishwa upya na kukubaliwa mwaka 1992 kwa kura katika bunge la China. Waziri mkuu Li Peng alikuwa mtetezi mkuu wa mradi. Watu wengi walikuwa na wasiwasi na hii ilikuwa mara ya kwanza ya kwamba mpango wa serikali ya China ilikubaliwa na 2/3 za wabunge pekee (kura 1767 za ndiyo, 177 za hapana na 664 za upande wowote). Baadaye maoni ya upimzani yalipihwa marufuku na wapinzani kadhaa walifungwa gerezani.
Ujenzi ulianza mwaka 1994 na bwawa likajaa mwaka 2008. Ualishaji wa umeme ulianza 2009.
Sababu za wasiwasi na upinzani ulioendelea hadi mwisho ni kama vile: